EkBass/fiwiki-20250220-pages-articles huggingface dataset:
Bruno Rangel

Bruno Rangel Domingues (11. joulukuuta 1981 Campos dos Goytacazes, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänen seuransa oli Chapecoense. Rangel kuoli lento-onnettomuudessa, jossa sai surmansa useita jalkapalloilijoita ja muita henkilöitä. Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1981 syntyneet Luokka:Vuonna 2016 kuolleet
Exe (joki Englannissa)

Exe on noin 97 kilometriä pitkä joki, joka virtaa Somersetin ja Devonin kreivikunnissa Lounais-Englannissa. Se saa alkunsa Exmoorin nummilta läheltä Simonsbathin kylää, vain noin 8 kilometrin päästä Bristolin kanaalista. Sieltä se virtaa etelään ja ohittaa Tivertonin ja Exeterin kaupungit. Pian Exeterin jälkeen se levenee estuaariksi, joka yhtyy Englannin kanaaliin Exmouthin kohdalla. Exejoesta kalastetaan lohia ja taimenia ja estuaarin alueella harrastetaan purjehdusta. Joen ylävirralla on paperitehtaita ja jauhomyllyjä. == Historia == Roomalaiset rakensivat vuonna 50 Exeterin paikalle linnakkeen, sillä se oli joen viimeinen ylityspaikka ennen merta. Seuraavien vuosisatojen aikana Exeteristä muodostui tärkeä kauppapaikka, jonka toiminta keskittyi sen sataman ympärille. Devonin kreivitär Isabella de Fortibus rakennutti joelle padon 1270- tai 1280-luvulla ohjatakseen vettä omistamiinsa myllyihin. Pato esti suuria laivoja pääsemästä Exeteriin, minkä seurauksena satama siirtyi siitä alavirtaan sijaitsevaan Topshamiin. Vuonna 1566 vihittiin käyttöön Exeterin kanava, Englannin ensimmäinen laivakanava, jota pitkin laivat pääsivät jälleen kaupungin satamaan Turfin sulun kautta. Ylävirralla sijaitsevassa Tivertonin kaupungissa joesta saatiin vesivoimaa villateollisuuden käyttöön. Historian aikana Exe on tulvinut yli äyräidensä useita kertoja. Tulvat ovat tuhonneet kirkkoja ja muita rakennuksia Exeterissä ja aiheuttaneet tuhoja myös Tivertonissa ja muissa kaupungeissa sekä maaseudulla. Tulviin joudutaan yhä varautumaan paikoitellen joen varrella. Exeteriin rakennettiin 1970-luvulla valleja ja kanavia tulvantorjuntaa varten. == Luonto == Exejoen suulla sijaitsevat Exmouth ja Dawlish Warrenin luonnonsuojelualue ovat arvokkaita lintuvesiä. Niiden alueella voi nähdä muun muassa avosettejä, kuoveja, sorsia, sepelhanhia, meriharakoita, suosirrejä, punajalkavikloja, tundrakurmitsoja ja kuireja. Exestä on perinteisesti kalastettu lohta – vuonna 1924 joesta pyydettiin peräti 29 kilogramman painoinen yksilö. Lohikannat ovat kuitenkin taantuneet kaikissa Devonin joissa, ja viranomaiset yrittävät palauttaa niitä entiselleen. Yläjuoksullaan Exe virtaa soisilla nummilla, metsissä ja syvissä laaksoissa. Siellä sijaitsee myös Wimbleballin tekojärvi, johon johdetaan vettä joesta. == Lähteet == == Aiheesta muualla == Luokka:Somersetin joet Luokka:Devonin joet
Polly Higgins

Pauline Helène "Polly" Higgins (4. heinäkuuta 1968https://www.theguardian.com/environment/2019/apr/25/polly-higgins-obituary – 21. huhtikuuta 2019) oli skotlantilainen asianajaja, kirjailija ja ympäristöaktivisti. Higgins syntyi Loch Lomondin alueella Skotlannissa ja opiskeli lakia muun muassa Glasgow’n yliopistossa. Hänen uransa päätavoitteena oli luonnonsurman (engl. ecocide) saaminen osaksi Kansainvälisen rikostuomioistuimen tuomiovaltaa sotarikoksien, rikoksien ihmisyyttä vastaan ja kansanmurhan rinnalle. Higgins kuoli 50-vuotiaana nopeasti edenneeseen syöpään. == Julkaisut == ; Kirjat * Eradicating Ecocide: Laws and Governance to Prevent the Destruction of Our Planet (2010) * Earth Is Our Business: Changing the Rules of the Game (2012) (ISBN 978-0856832888) * I Dare you to be Great (2014) (ISBN 978-1909477469) ; Tutkimukset * P. Higgins, D. Short, N. South (2013) Protecting the planet: a proposal for a law of ecocide. Crime, Law and Social Change 59: 251–66 ==Lähteet== Luokka:Skotlantilaiset henkilöt Luokka:Brittiläiset ympäristöaktivistit Luokka:Brittiläiset asianajajat Luokka:Brittiläiset kirjailijat Luokka:Vuonna 1968 syntyneet Luokka:Vuonna 2019 kuolleet
Tiaguinho

Tiago da Rocha Vieira (4. kesäkuuta 1994 Trajano de Moraes, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimellä Tiaguinho. Hänen seuransa oli Chapecoense. Tiaguinho kuoli lento-onnettomuudessa, jossa sai surmansa useita jalkapalloilijoita ja muita henkilöitä. Luokka:Brasilialaiset jalkapalloilijat Luokka:Lento- onnettomuudessa kuolleet Luokka:Vuonna 1994 syntyneet Luokka:Vuonna 2016 kuolleet
Thiego

Willian Thiego de Jesus (22. heinäkuuta 1986 Aracaju, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hänet tunnettiin nimillä Willian Thiego ja Thiego. Hänen seuransa oli Chapecoense, johon hän oli liittynyt vuotta ennen kuolemaansa. Thiego menehtyi lento- onnettomuudessa, jossa sai surmansa useita jalkapalloilijoita ja muita merkittäviä henkilöitä. == Lähteet == Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1986 syntyneet Luokka:Vuonna 2016 kuolleet
Marcos Danilo Padilha

Marcos Danilo Padilha (31. heinäkuuta 1985 Cianorte, Brasilia – 29. marraskuuta 2016 Kolumbia) oli brasilialainen jalkapalloilija. Hänet tunnettiin nimellä Danilo. Hänen viimeisin seuransa oli Chapecoense. Danilo joutui 28. marraskuuta 2016 lento-onnettomuuteen, jossa sai surmansa useita jalkapalloilijoita ja muita merkittäviä henkilöitä. Hän selvisi onnettomuudesta hengissä, mutta kuoli seuraavana päivänä sairaalassa. == Lähteet == Luokka:Brasilialaiset jalkapalloilijat Luokka:Lento-onnettomuudessa kuolleet Luokka:Vuonna 1985 syntyneet Luokka:Vuonna 2016 kuolleet
Bogdan Stelea

Bogdan Gheorghe Stelea (s. 5. joulukuuta 1967 Bukarest) on romanialainen jalkapalloilija, pelipaikaltaan maalivahti. Hän pelasi Romanian maajoukkueessa 91 ottelua vuosina 1988–2005 ja on vielä vuoden 2018 lopussa eniten maaotteluita pelannut romanialainen maalivahti. Stelea edusti ammattilaisuransa alkuvuosina kotimaassaan Dinamo Bukarestia. Kesken kauden 1991–1992 hän siirtyi espanjalaisseura RCD Mallorcaan, jossa hän pelasi 1,5 kautta. Seuraavina kausina hän edusti belgialaista Standard Liègeä ja turkkilaista Samsunsporia sekä kotimaassaan Rapid Bukarestia ja Steaua Bukarestia. Kausina 1997–2004 hän edusti espanjalaista UD Salamancaa. Viimeiset aktiivivuotensa hän pelasi kreikkalaisseura Akratitosissa sekä kotimaassaan Oțelul Galațissa, Unirea Urzicenissa ja Brașovissa. Stelea pelasi Romanian maajoukkueessa ensimmäisen maaottelunsa marraskuussa 1988. Vielä vuoden 1990 MM-kilpailuissa hän jäi varamaalivahdiksi mutta vuoden 1994 MM- kilpailuissa hän pelasi kaksi, vuoden 1996 EM-kilpailuissa kaksi, vuoden 1998 MM-kilpailuissa neljä ja vuoden 2000 EM-kilpailuissa neljä ottelua. Viimeisen maaottelunsa hän pelasi helmikuussa 2005. == Lähteet == Luokka:Romanialaiset jalkapallomaalivahdit Luokka:Romanialaiset jalkapallovalmentajat Luokka:Vuonna 1967 syntyneet Luokka:Elävät henkilöt
Kirjokimalainen

Kirjokimalainen (Bombus distinguendus) on keltainen tai kullankeltainen kimalaislaji. Sen perusväritystä täydentävät keskiruumiin musta keskiosa ja takaruumiin tummanruskeat poikkiraidat. Kuningatar on pituudeltaan 18–24 millimetriä, työläinen 11–18 millimetriä ja koiras 14–18 millimetriä. Koiraalla on pitemmät jalat ja tuntosarvet kuin naaraalla. Kirjokimalaisen imukärsä on suhteellisen pitkä, ja sen lentoääni on huomattavan matala. Kuningatar lähtee liikkeelle vasta alkukesällä ja rakentaa pesän matalaan maakuoppaan, maanalaisiin myyränkäytäviin tai maanpinnalle heinikkoon. Kirjokimalaisen yhteiskunnat ovat pieniä. Suomessa lajia esiintyy melko harvinaisena Etelä- ja Keski-Suomen merenrantaniityillä ja muilla niityillä, pohjoisimmillaan eteläisessä Lapissa. == Lähteet == == Aiheesta muualla == *Laji.fi: Kirjokimalainen – (Bombus distinguendus) *Ötökkätieto: Kirjokimalainen (Bombus distinguendus) *IUCN Red List: Bombus distinguendus, Northern Yellow Bumble Bee *Iowa State University, Bug Guide: Bombus distinguendus - Great Yellow Bumble Bee *Pherobase: Semiochemicals of Bombus distinguendus, the Great yellow bumblebee Luokka:Kimalaiset
Juhannuskimalainen

Juhannuskimalainen (Bombus humilis) on kellanoranssinruskea kimalaislaji, jonka kyljet ovat kellertävänharmaat. Kuningatar on pituudeltaan 17–20 millimetriä, työläinen 9–15 millimetriä ja koiras 10–14 millimetriä. Juhannuskimalainen etsii ruokansa kedoilta ja niityiltä. Keväällä kuningatar suosii kevätlinnunhernettä, myöhemmin keltamaitea, hiirenvirnaa ja masmaloa. Pesänsä kuningatar perustaa maanpinnalle sammaltuppaisiin tai myyrän talvipesään. Suomessa lajia esiintyy harvinaisena Lounais-Suomessa. == Lähteet == == Aiheesta muualla == * UniProt: Taxonomy - Bombus humilis * University of Michigan, Animal Diversity Web (ADW): Bombus humilis, Brown-banded Carder-bee * Global Biodiversity Information Facility (GBIF): Bombus humilis * Pherobase: Semiochemicals of Bombus humilis subbaicalensis Luokka:Kimalaiset
Sammalkimalainen

Sammalkimalainen (Bombus muscorum) on pienehkö kimalaislaji. Sillä on lyhyt tasainen karvapeite, joka on keskiruumiin selkäpuolelta oranssinpunainen. Muualta keskiruumiista nuoren yksilön karva haalistuu punaruskeasta himmeän kellanruskeaksi. Jalat, kyljet, vatsa ja pää ovat mustat. Kuningatar on pituudeltaan 17–20 millimetriä, työläinen 10–16 millimetriä ja koiras 14–18 millimetriä. Sammalkimalainen voi pesiä monenlaisissa paikoissa. Se on saanut nimensä siitä, että se tiivistää pesänsä sammalilla. Lajille on ominaista myös se, että se ei lennä kauas pesästään kerätessään mettä ja siitepölyä. Suomessa sammalkimalaista esiintyy lounaisen etelärannikon ja Pohjanlahden merenrantaniityillä sekä paikoin Pohjois-Pohjanmaan jokivarsiniityillä. Laji on Suomessa harvinainen ja silmälläpidettävä. == Lähteet == == Aiheesta muualla == *Laji.fi: Sammalkimalainen (Bombus muscorum) *University of Michigan, Animal Diversity Web (ADW): Bombus muscorum, Large Carder-bee, (Also: Moss Carder-bee) *IUCN Red List: Bombus muscorum *Pherobase: Semiochemicals of Bombus muscorum, the Moss carder bee *Pherobase: Semiochemicals of Bombus muscorum muscorum *Pherobase: Semiochemicals of Bombus muscorum allenellus *Pherobase: Semiochemicals of Bombus muscorum liepetterseni *Pherobase: Semiochemicals of Bombus muscorum pereziellus Luokka:Kimalaiset
Mustakimalainen

Mustakimalainen (Bombus ruderarius) on keskikokoinen kimalaislaji. Naaras on väriltään musta ja takaruumiin kärjestään oranssi. Koiraan etu- ja takaselkä sekä takaruumiin tyvi ovat harmahtavat ja takaruumiin kärki oranssi. Kuningatar on pituudeltaan 16–20 millimetriä, työläinen 9–16 millimetriä ja koiras 15–18 millimetriä. Mustakimalainen elää niityillä, ruohokentillä ja pellonreunoilla, ja se etsii ravintonsa muun muassa keltamaitteen ja masmalon kukista. Kuningatar perustaa pienen pesänsä maanpinnan tuntumaan, usein ruohotuppaiden tyville. Suomessa mustakimalainen elää melko harvinaisena Oulusta etelään. == Lähteet == == Aiheesta muualla == *Laji.fi: Mustakimalainen (Bombus ruderarius) *University of Michigan, Animal Diversity Web (ADW): Bombus ruderarius, Red-shanked Carder-bee *Pherobase: Semiochemicals of Bombus ruderarius, the Red-shanked carder bee *Pherobase: Semiochemicals of Bombus ruderarius montanus Luokka:Kimalaiset
Hevoskimalainen

Hevoskimalainen (Bombus veteranus) on pienehkö, pääväritykseltään harmaa kimalaislaji. Sen keskiruumiin keskiosa ja selkäkilpien tyviosat ovat mustat, ja takaruumis näytätä poikkiraitaiselta. Kuningatar on pituudeltaan 15–20 millimetriä, työläinen 6–14 millimetriä ja koiras 13–17 millimetriä. Hevoskimalainen viihtyy hiekkaisilla mailla, tienpientareilla, niityillä ja pihanlaiteilla. Kukista se suosii valkoapilaa ja rantatädykettä. Pesänsä hevoskimalainen rakentaa tavallisesti ruohotuppaisiin, jonka eristystä työläiset parantavat vuoraamalla seinämät heinillä ja sammaleilla. Joskus laji pesii vanhoissa hiirenpesissäkin. Hevoskimalaisia lentelee vielä syyskuussakin. Laji on melko yleinen Etelä-Suomessa, ja sitä on tavattu Rovaniemen korkeudella saakka. Keski-Euroopassa ja Ruotsissa laji on harvinaistunut suuresti. == Lähteet == == Aiheesta muualla == * University of Michigan, Animal Diversity Web (ADW): Bombus veteranus * Pherobase: Semiochemicals of Bombus veteranus, the Sand bumblebee * IUCN Red List: Bombus veteranus Luokka:Kimalaiset
Kaakonkimalainen

Kaakonkimalainen (Bombus schrencki) on oranssiselkäinen, vaaleakylkinen ja raidallinen kimalaislaji. Sen naama ja vatsapuoli ovat mustat, ja lonkissa on valkoiset karvatupsut. Kuningatar on pituudeltaan 17–20 millimetriä, työläinen 9–15 millimetriä ja koiras 10–14 millimetriä. Kaakonkimalaista tavataan monenlaisista paikoista, kuten niityiltä, pellon- ja tienreunoilta, pihoilta ja puutarhasta sekä metsästä. Sen pesä on maassa lähellä maanpintaa esimerkiksi kulottuneen heinän sisällä. Laji suosii ravintonaan hernekasveja kuten virnoja ja apiloita. Kaakonkimalainen esiintyy laajasti Siperiassa, ja Suomessa sitä esiintyy maan kaakkoisosissa. == Lähteet == == Aiheesta muualla == *Laji.fi: Kaakonkimalainen (Bombus schrencki) Luokka:Kimalaiset
Alppikimalainen

Alppikimalainen (Bombus alpinus) on pohjoinen kimalaislaji. Se on pitkäkarvainen, eturuumiiltaan musta, takaruumiiltaan oranssinpunainen tai haalistuneen keltainen. Kuningatar on pituudeltaan 20–22 millimetriä, työläinen 12–15 millimetriä ja koiras 14–16 millimetriä. Suomessa alppikimalaista tavataan harvinaisena Pohjois-Lapin tunturirinteillä. Laji pesii etenkin vanhoissa tunturisopulin koloissa. Yhteiskuntaan kuuluu yleensä alle 50 yksilöä. Alppikimalainen ruokailee mielellään mustikan kukilla. Laji katsotaan IUCN:n mukaan maailmanlaajuisesti vaarantuneeksi (VU). Suomessa se on luokiteltu silmälläpidettäväksi (NT). == Lähteet == == Aiheesta muualla == * Pherobase: Semiochemicals of Bombus alpinus Luokka:Kimalaiset Luokka:Uhanalaiset selkärangattomat
Arnold Rosenquist

Emil Arnold Rosenquist (27. huhtikuuta 1907 Helsinki Kuka kukin on (Aikalaiskirja) 1954, ss. 716–717. (Viitattu 4.5.2019) – 27. toukokuuta 1964 Helsinki) oli suomalainen upseeri ja urheiluvaikuttaja. ==Henkilöhistoria== Arnold Rosenquistin vanhemmat olivat filosofian tohtori Oskar Rosenquist ja Julie-Frederique Lippe-Dubois. Hänen ensimmäinen puolisonsa 1930–1936 oli Elvi Packalén ja toinen vuodesta 1939 Margaretha Philip. Rosenquist tuli ylioppilaaksi 1930, valmistui Kadettikoulusta 1929, suoritti alemman oikeustutkinnon 1932 sekä filosofian kandidaatin tutkinnon 1934 ja filosofian lisensiaatin tutkinnon 1952. Rosenquist toimi upseerina eri joukko-osastoissa vuodesta 1930, sota-aikana päämajan palveluksessa, rykmentin komentajan apulaisena, pataljoonan komentajana sekä sotilasasiamiehenä Ranskassa 1942–1945 ja Sveitsissä 1942–1946. Pääesikunnan ulkomaantoimiston päällikkö hän oli vuodesta 1946 vuoteen 1948, jolloin hän erosi puolustusvoimien palveluksesta. Rosenquist, joka oli toiminut 1930-luvulla partiojärjestön johtotehtävissä, työskenteli sittemmin liike-elämän palveluksessa. Hän oli Suomen Olympiakomitean pääsihteeri 1950–1961 ja Suomen olympiajoukkueiden johdon jäsen 1952, 1956 ja 1960. Reservin kornetiksi Rosenquist ylennettiin 1927, vänrikiksi 1929, luutnantiksi 1931, kapteeniksi 1939 ja majuriksi 1942.Kuolleita. Fil. lisensiaatti Arnold Rosenquist. Helsingin Sanomat, 29.5.1964, s. 15. ==Julkaisuja== * Om prisrätt och prisförfarande, 1933 * Suomalais-saksalainen saksalais-suomalainen sotilassanasto = Finnisch- deutsches deutsch-finnisches Militärwörterbuch, 1940 * Suomalais- englantilainen englantilais-suomalainen sotilassanasto = Military vocabulary in Finnish-English English-Finnish, 1940 * Suomi: XV olympialaisten kisojen maa, 1952, toim. Eino Mäkinen, E. A. Rosenquist, Bruno Selin * Suomen puun miehiä: Finnish timber men, 1954, toim. Veikko Hirvensalo, Matti Jalava, Vilho Lihtonen, E. A. Rosenquist, Helmer Roschier, Eino Saari * Hiihdon maailmanmestaruuskilpailut: pohjoismaiset lajit Lahdessa 1.–9.3.1958: käsikirja-ohjelma, MM-tiedotuksia, 1958, toim. E. A. Rosenquist ==Lähteet== Luokka: Suomalaiset urheiluvaikuttajat Luokka: Suomalaiset juristit Luokka: Suomalaiset upseerit Luokka: Suomalaiset tietokirjailijat Luokka: Vuonna 1907 syntyneet Luokka: Vuonna 1964 kuolleet
Luettelo Romanian kansallispuistoista

Luettelo Romanian kansallispuistoista sisältää Romanian 14 kansallispuistoa. Nimi Sijainti (maakunta) Pinta-ala (ha) Suojeltu Kansallispuistoksi Kuva Kotisivu Buila-Vânturarița Vâlcea 4 186 2005 2005 https://buila.ro/ Călimani Bistrița-Năsăud, Harghita, Mureș ja Suceava 24 556 1975 (esitys) 1990 https://www.calimani.ro/ Ceahlău Neamț 7 742,5 1995 2000 https://www.ceahlaupark.ro// Cheile Bicazului-Hășmaș Harghita, Neamț 6 575 1990 2000 http://www.cheilebicazului-hasmas.ro/ro/index.php Cheile Nerei-Beușnița Caraș-Severin 36 758 1990 2000 http://www.cheilenereibeusnita.ro/ Cozia Vâlcea 17 100 1966 2000 http://www.cozia.ro/ Tonavan suisto Tulcea 5 762.16 1991 2000 http://www.ddbra.ro/ Domogled-Valea Cernei Caraș-Severin, Mehedinți, Gorj 61 211 1982 2000 http://www.domogled-cerna.ro/ Jiun laakso Gorj, Hunedoara 11 127 2005 2005 100px http://www.defileuljiului.ro/ Măcin-vuoret Tulcea 11 151.82 2000 2000 100px http://www.parcmacin.ro/ Rodna-vuoret Bistrița-Năsăud, Maramureș 47 177 1990 2000 http://www.parcrodna.ro/ Piatra Craiului Argeș, Brașov 14 773 1938 2000 http://www.pcrai.ro/lang-ro/home.html Retezat Hunedoara 38 047 1935 2000 http://retezat.ro/ Semenic-Cheile Carașului Caraș-Severin 36 664 1982 2000 http://www.pnscc.ro/ == Lähteet == == Aiheesta muualla == Romania *
Stribog

Stribog on slaavilaisessa mytologiassa tuulten jumala. Stribog mainitaan Nestorin kronikassa, ja kiertoilmaus "Stribogin lapsenlapset" viittaa tuuliin.Jordan 1992, s. 284Lurker 1987, s. 176 Stribog oli tuulten pääjumala, jonka lisäksi slaaveilla oli myös muita tuulten jumalia. Varpulis synnytti myrskyn äänet, Erisvors oli "pyhän rajuilman" jumala ja Vikhor nostatti pyörteisiä tuulia.Cotterell 1996, s. 240 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Slaavilaiset jumalat Luokka:Tuulen jumalat
Decatur (Illinois)

Decatur on kaupunki Yhdysvalloissa Illinoisin osavaltion keskiosassa. Se on Maconin piirikunnan hallintokeskus. Decaturilla on pitkät perinteet maatalouden ja jalostuksen keskuksena. == Maantiede == Decatur sijaitsee Sangamon-joen varrella noin 290 kilometriä Chicagosta lounaaseen. Decaturin vuotuinen keskilämpötila oli 11,6 °C kaudella 1961–1990. Lämpimin kuukausi oli heinäkuu (24,6 °C) ja kylmin tammikuu (–3,8 °C). Decaturin lämpötilavaihtelut ovat suuria: kesäisin voidaan mitata yli 40 asteen helteitä, talvella puolestaan 30 asteen pakkaslukemia. Vuotuinen sademäärä on keskimäärin 977,9 mm. == Historia == Decaturin nykyinen asutus sai alkunsa vuonna 1820, ja kaupunki perustettiin 1829. Se sai nimensä yhdysvaltalaiselta meriupseeri Stephen Decaturilta (1779–1820). Abraham Lincoln asui 1830-luvun alussa vuoden verran Decaturin liepeillä. Hän piti ensimmäisen poliittisen puheensa Decaturissa ja hänet virallistettiin presidenttiehdokkaaksi niin ikään Decaturissa toukokuussa 1860. Decaturin elinkeinoelämän runkona oli alkuun maatalous, mutta 1854 avatun rautatieyhteyden myötä kaupungista kehittyi teollisuuskeskus. George Halas (1895–1983) perusti urheiluseuran Decatur Staleys (nykyinen Chicago Bears) vuonna 1920. Vuonna 1922 kaupungissa avattiin ensimmäinen kaupallisesti merkittävä soijapapujen tuotantolaitos. Erikoistuminen soijapapuihin toi Decaturille lempinimen "Soybean Capital of the World", eli maailman soijapääkaupunki. == Talous == Maatalous ja siihen liittyvä jatkojalostus ja tuotteiden jakelu on tärkeä osa Decaturin taloutta. Teollisuus on monipuolista: se käsittää muun muassa koneenrakennusta ja farmaseuttisia tuotteita. Rakennemuutoksen myötä Decaturin teollisuus on taantunut, mikä on johtanut väestön vähenemiseen. Decaturissa on muun muassa Caterpillarin tuotantolaitoksia. == Liikenne == Decatur on rautateiden solmukohta. Valtatiet U.S. Route 51 ja U.S. Route 36 risteävät Decaturissa. Lentokenttä sijaitsee keskustan itäpuolella. == Lähteet == == Aiheesta muualla == *QuickFacts Decatur city, Illinois; Illinois *Decatur, Illinois, USA — Sunrise, Sunset, and Daylength Luokka:Illinois’n kaupungit
Porenut

Porenut (tai Porenutius) on slaavilainen jumala, jota palvottiin Rügenin saarella. Hänet esitettiin nelipäisenä olentona.Lurker 1987, s. 153 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Slaavilaiset jumalat
Dirk Pitt jr.

Dirk Pitt jr. on henkilöhahmo Clive Cusslerin kirjoissa. Hän esiintyy ensi kerran kirjan Valhalla nousee loppusivuilla. Dirk jr. on Dirk Pittin ja havaijilaisen Summer Moranin lapsi; hänellä on kaksoissisko Summer Pitt. Sisarukset muuttivat isänsä luo heidän äitinsä kuoltua. Dirk jr. on insinööri, helikopterilentäjä ja sukeltaja sekä yhtä pätevä pienoissukellusveneiden ohjaaja kuten tämäkin. Dirk on yksineläjä; parissa kirjassa vilahtaa hänen tyttöystäviään. Summer vinoilee kirjassa Hurrikaanin silmässä, että Dirkin viimeisin olisi varastanut vaikka kolehtilippaan kirkosta. Dirk toteaa että se juuri oli tytössä kiehtovinta – mutta ei välitä vaikka Dirk sr. ajaa kyseisen tytön matkoihinsa. Kerran Dirk kiusaa Hiram Yeageria sanomalla, että pyytäisi tämän tyttäret kanssaan ulos – mistä tietokonenörtti suuttuu tosissaan. Kirjassa Musta tuuli Dirkillä on romanssi Sarah-nimisen tutkijaeläinlääkärin kanssa. == Lähteet == * Kirjasampo: Musta tuuli * Risingshadow: Valhalla nousee Luokka:Kirjallisuuden henkilöhahmot Luokka:Clive Cusslerin romaanit
Merenpinta nousee

Merenpinta nousee (The Rising Sea) on Clive Cusslerin vuonna 2018 julkaistu jännitysromaani. Kirjan erikoisuus on se, että normaali keskushahmo Dirk Pitt on täysin sivussa ja NUMAn vt. johtajana on Rudi Gunn. == Juoni == Tarina alkaa Japanin shogunaatin aikaan sijoittuvalla taistelulla, jossa kaksi samuraita surmaa toisensa. Kummaltakin jää omalaatuinen katana, joiden sanotaan edustavan hyvää ja pahaa. Kirjan lopussa selviää, että hyvää edustava miekka onkin taottu harvinaisesta metallista, jonka ominaisuudet ovat ennen näkemättömät. Nykyhetkessä meren pinta kohoaa arvaamattomalla vauhdilla. Kurt Austin ja Joe Zavala tutkivat asiaa: he havaitsevat, että jäätiköt eivät sula odotettua nopeammin, vaan itse asiassa hitaammin. Liian veden alkuperää tutkiessa johtolangat vievät Kiinan aluemerelle salaiseen kaivokseen. Tästä alkaa seikkailu meressä, sen pinnalla ja pinnan yllä liitolaudoilla. Salaperäiseltä kaivossaarelta Japanin rannikolla löytyy muun muassa robottisotilaita, joiden voittamisessa Austinilla ja kumppaneilla on kova työ. He onnistuvat lopulta estämään Japanin pääministerin julkisen murhan ja Kiinan salaiset juonittelut. Paljastuu, että vesitulvan syy on robottikaivurien tunkeutuminen merenpohjan alla olevaan tiksotrooppiseen kerrostumaan, jossa on vettä liikaakin. Kaivoksen olemassaolon syy on tarinan punaisena lankana toimiva erikoismetalli, jota kyseisestä paikasta on löydetty. Metalli on jo loppunut, joten robottikaivurit pysäytetään ja veden nousu loppuu. == Lähteet == == Aiheesta muualla == * Merenpinta nousee WSOY. Luokka:Clive Cusslerin romaanit Luokka:Vuoden 2018 kirjat Luokka:Jännitysromaanit
Rudi Gunn

Rudi Gunn on henkilöhahmo Clive Cusslerin kirjoissa. Gunn on entinen Yhdysvaltain laivaston komentaja, joka toimii NUMAn apulaisjohtajana. Hän on pienikokoinen voimakkaita silmälaseja käyttävä älykkötyyppi, sellainen, jota kukaan ei yleensä huomaa saati varo millään lailla. Monessa pahassa paikassa Gunn kuitenkin aivotyönsä avulla kääntää lähes toivottoman tilanteen edukseen. Hahmo on kirjoissa se järjen ääni, joka monesti rauhoittaa kuumapäiset sankarit oikeilla hetkillä. Kirjassa Merenpinta nousee Gunn on NUMAn vt. johtaja. Vuoden 2005 Sahara-elokuvassa hahmoa esittää Rainn Wilson. Luokka:Clive Cusslerin romaanit Luokka:Kirjallisuuden henkilöhahmot
Borom Sarret

Borom Sarret (wolofinkielinen muunnos ranskan sanoista bonhomme charette; vapaa suomennos: Kärrynkuljettaja) on vuonna 1963 ensi-iltansa saanut Ousmane Sembènen ohjaama pääosin ranskankielinen, joiltain osin wolofinkielinen lyhytelokuva. Elokuvaa pidetään eräänä afrikkalaisen elokuvan klassikoista, keskeisenä teoksena erityisesti ranskankielisen länsiafrikkalaisen elokuvan synnyssä. Elokuvan ikärajaksi on esimerkiksi Britanniassa asetettu 15 vuotta ja African Filmlibaryllä raja on 16 vuotta, mutta Suomessa elokuva on luokiteltu kaikille ikäryhmille sallituksi (S). Eräänä keskeisenä tyylikeinona Sembène käyttää kertojan ääntä, joka esittää kärrynkuljettajan ajatusmaailmaa, hänen sisäistä puhettaan. Epäsynkroninen voiceover-äänen kautta esitetään myös elokuvan näyttelijöiden vuoropuhelut. Samantapaista epäsynkronista ääntä on käytetty myös aikakauden elokuvissa Afrique sur Seine (Paulin Doumanou Vieyra, 1955) ja Aouré (Moustapha Alassane, 1962). ==Elokuvan juoni== Mustavalkoinen elokuva seuraa yhtä köyhän kärrymiehen työpäivää Dakarissa. Elokuvan päähenkilö on vaatimattoman, ihmisten ja tavaroiden kuljettamiseen käytettävän hevosvetoisen kärryn kuljettaja (borom sarret). Päivään sopii monia pieniä tuokiokuvia ja paljon katunäkymiä afrikkalaisen kaupungin elämästä. Aina kuljettaja ei saa odottamaansa maksua kyydistään. Hän kuljettaa niin talousvaikeuksista kärsivää rouvaa kaupungilla kuin raskaana olevaa naista puolisoineen synnytyssairaalaan. Mukana kulkee tynnyreitä kuin rakennustiiliäkin. Kun kuollutta pikkulasta tuovaa miestä ei päästetä hautausmaalle jonkun puuttuvan paperin vuoksi, kärrynkuljettaja jättää ruumiin maahan ja poistuu. Hyvin pukeutunut mies pyytää kuljettajaa viemään hänet kaupungin vauraampaan uuteen osaan. Suhteillaan kehuskeleva ja hyvää palkkiota lupaileva kyytiläinen suostuttelee kuljettajan matkaan vaikka hevoskärryt on kielletty tässä uudessa kaupunginosassa. Kyydin pysäyttävä poliisi paitsi polkee kärrynkuljettajan vahingssa pudottaman mitalin kenkänsä alle, myös takavarikoi sakon panttina kärrynkuljettajan kärryn. Kyydittävä livahtaa pois maksamatta, jatkaa autolla. Kärrynkuljettaja palaa kotiin laihan hevosensa kanssa ilman kärryjään, rahaa ja ruokaa. ==Rooleissa== ==Lähteet== ==Aiheesta muualla== * Borom Sarret -elokuvan tekstitetty ote (kesto 2 min) (youtube.com) * Borom Sarret -elokuva (kesto 18 min ja risat) (youtube.com) * Borom Sarret (africanfilmny.org) * Ousmane Sembène: A freedom fighter who used a camera as his weapon (Samba Gidjigon essee; s. 1-7, DVD/BlueRay kotelossa "Two films by Ousmane Sembène Black Girl, Borom Sarret"; ; bfi.org.uk) * Manthia Diawara & Ngũgī wa Thiong'o (ohjaajat) Sembène: The making of African cinema (dokumenttielokuva, pääosin ; 1994, 60 min, USA; mukana DVD/BlueRay kotelossa "Two films by Ousmane Sembène Black Girl, Borom Sarret") Luokka:Senegalilaiset elokuvat Luokka:Senegalilaiset elokuvat Luokka:Vuoden 1963 elokuvat
Tunturikimalainen

Tunturikimalainen (Bombus pyrrhopygus) on kookas pohjoinen kimalaislaji. Sen etupää on musta ja takaruumiista puolet on punertava tai haalistuneen keltainen. Kuningatar on pituudeltaan 18–22 millimetriä, työläinen ja koiras 14–16 millimetriä. Tunturikimalaisen kuningatar tekee pesän tavallisesti vanhaan tunturisopulin koloon aivan maanpinnan tuntumaan. Laji elää tunturien rinneniityillä ja ottaa ravintonsa pajuista, juolukasta, mustikasta, kurjenkanervasta ja sieliköstä sekä tienvarsien maitohorsmista ja puna- apiloista. Suomessa tunturikimalaista tavataan vain Pohjois-Lapin tuntureilla. Euraasiassa elävä tunturikimalainen Bombus pyrrhopygus on erotettu vuoden 2015 jälkeen omaksi lajikseen Bombus polaris -lajista, joka elää Pohjois- Amerikassa.Polarhumle Bombus pyrrhopygus Friese, 1902, Artsdatabanken == Lähteet == Luokka:Kimalaiset
Pohjankimalainen

Pohjankimalainen (Bombus balteatus) on pohjoisessa elävä suurehko, väriltään useimmiten kellertävä kimalaislaji. Kuningatar on pituudeltaan 17–20 millimetriä, työläinen ja koiras 11–17 millimetriä. Kuningatar rakentaa pesänsä tavallisesti tunturisopulin vanhoihin käytäviin. Se kerää mettä ja siitepölyä muun muassa pajujen, mustikan ja tunturikurjenherneen kukista. Suomessa laji elää melko harvinaisena Lapin tunturirinteiden koivikoissa. == Lähteet == == Aiheesta muualla == * Laji.fi: Pohjankimalainen (Bombus balteatus) * University of Michigan, Animal Diversity Web (ADW): Bombus balteatus * Pherobase: Semiochemicals of Bombus balteatus Luokka:Kimalaiset
Tundrakimalainen

Tundrakimalainen (Bombus hyperboreus) on suurikokoinen pohjoinen kimalaislaji. Sen pitkä ja tiheä turkki on väriltään oranssin ja mustan kirjava, ja sen takaruumiin kärki on leveämmin musta kuin muilla Suomen kimalaislajeilla. Kuningatar on pituudeltaan 22–25 millimetriä, työläinen 14–16 millimetriä ja koiras 16–18 millimetriä. Tundrakimalainen ei ole varsinainen loiskimalainen, mutta se voi loisia muiden kimalaisten pesissä. Laji on harvinainen, ja Suomessa sitä on tavattu vain muutamasta paikasta Enontekiön suurtuntureilta. == Lähteet == == Aiheesta muualla == *Laji.fi: Tundrakimalainen (Bombus hyperboreus) *University of Michigan, Animal Diversity Web (ADW): Bombus hyperboreus *Pherobase: Semiochemicals of Bombus hyperboreus Luokka:Kimalaiset
Pitkäsiipikimalainen

Pitkäsiipikimalainen (Bombus sporadicus) on kimalaislaji, joka on saanut nimensä suhteellisen pitkistä siivistään. Sen siivet ovat ruskeasävyiset ja turkki perusväritykseltään musta, mutta etuselän ja takaruumiin poikkivyö on tummankeltainen. Lajin lentoääni on poikkeuksellisen matala. Kuningatar on pituudeltaan 18–21 millimetriä, työläinen 13–17 millimetriä ja koiras 14–18 millimetriä. Pitkäsiipikimalainen elää niityillä, kedoilla, hakkuuaukeilla ja puutarhoissa, ja se pitää erityisen paljon maitohorsman kukista. Kuningatar tekee pesänsä vanhaan myyränkoloon. Yhteiskunnassa on joskus jopa yli 100 yksilöä ja niiden lentoaika jatkuu syyskuun loppuun. Suomessa lajia tavataan koko maassa, yleisimmin Keski- ja Pohjois-Suomessa. == Lähteet == == Aiheesta muualla == *Laji.fi: Pitkäsiipikimalainen (Bombus sporadicus) *University of Michigan, Animal Diversity Web (ADW): Bombus sporadicus *Pherobase: Semiochemicals of Bombus sporadicus Luokka:Kimalaiset
Isokimalainen

Isokimalainen (Bombus magnus) on suurikokoinen kimalaislaji. Kuningattarella on keltainen etuselkä ja leveä keltainen poikkivyö takaruumiissa. Etuselässä sillä on keltaista karvoitusta, joka ulottuu pitkälle siiven tyvisuomun alapuolelle. Takaruumiin kärki on valkoinen. Koiras on kuningatarta keltaisempi. Kuningatar on pituudeltaan 19–22 millimetriä, työläinen 11–17 millimetriä ja koiras 14–16 millimetriä. Isokimalainen käyttää hyvin monia kasvilajeja etsiessään mettä ja siitepölyä. Se tekee pesänsä vanhoihin maanalaisiin myyränkoloihin. Suomessa lajia esiintyy harvinaisena maan etelä- ja länsiosissa. Jotkut tutkijat pitävät isokimalaista edelleen vain mantukimalaisen värimuotona. == Lähteet == == Aiheesta muualla == * Pherobase: Semiochemicals of Bombus magnus, the Northern white-tailed bumblebee Luokka:Kimalaiset
Kangaskimalainen

Kangaskimalainen (Bombus cryptarum) on pienehkö kimalaislaji, joka kuuluu mantukimalaisryhmään. Lajilla on keltainen etuselkä ja takaruumiin poikkivyö sekä valkoinen takaruumiin kärki. Mantukimalaisesta ja isokimalaisesta sen erottaa mustat naamakarvat ja takaruumiin keltaisen vyön vaaleampi väri. Kuningatar on pituudeltaan 17–19 millimetriä, työläinen 10–14 millimetriä ja koiras 12–13 millimetriä. Kangaskimalaisen elinympäristöjä ovat valoisat kangasmetsät, niityt ja pientareet. Kuningatar etsii ravintoa keväällä muun muassa pajun, puolukan ja mustikan kukista ja loppukesällä esimerkiksi maitohorsmasta, karhunputkesta ja kanervasta. Pesänsä kuningatar perustaa tavallisesti vanhaan myyränkoloon. Lajia esiintyy koko Suomessa, runsaimmin pohjoisessa. == Lähteet == == Aiheesta muualla == *Iowa State University, Bug Guide: Bombus cryptarum - Cryptic Bumble Bee *IUCN Red List: Bombus cryptarum *Pherobase: Semiochemicals of Bombus cryptarum Luokka:Kimalaiset
Uralinkimalainen

Uralinkimalainen (Bombus semenoviellus) on mustan ja keltaisen kirjava kimalaislaji. Takaruumiin kärjessä ja naamassa on valkoista karvoitusta. Kuningatar on pituudeltaan 17–19 millimetriä, työläinen 10–14 millimetriä ja koiras 12–13 millimetriä. Uralinkimalainen elää niityillä, pelloilla ja metsänreunoilla. Suomessa lajia on havaittu harvinaisena erityisesti maan kaakkois- ja itäosista. == Lähteet == == Aiheesta muualla == *Laji.fi: Uralinkimalainen (Bombus semenoviellus) *University of Michigan, Animal Diversity Web (ADW): Bombus semenoviellus *Pherobase: Semiochemicals of Bombus semenoviellus Luokka:Kimalaiset
Robbie Azodo

Robbie Floyd Odimegwu Azodo (s. 23. huhtikuuta 2001 Vantaa) on suomalais- nigerialainen jalkapalloilija. Pelipaikaltaan hän on oikea laitalinkki. Hän edustaa Honkaa.Robbie Azodo Transfermarkt-sivustolla Azodo on edustanut juniorisarjoissa IVUa (Itä-Vantaan Urheilijat) Tikkurilan Palloseuraa, PK-35 Vantaata (2017) ja PK Keski-Uusimaata (2018). TiPSissä hän pelasi ensimmäiset miesten sarjaottelunsa 15-vuotiaana.Robbie Azodo Palloliiton sivuilla Azodo pelasi 20 ottelua ja teki kuusi maalia Kakkosen kaudella 2018. Kaudeksi 2019 Azodo siirtyi Honkaan. Honka Akatemian Kakkosen avauskierroksen kotiottelussa Jazzia vastaan 27. huhtikuuta Azodo teki joukkueensa molemmat maalit Honka Akatemian voittaessa 2–1. Kaksi päivää myöhemmin 29. huhtikuuta hän pelasi ensimmäisen ottelunsa pääsarjatasolla Veikkausliigassa. Azodo tuli vaihdosta kentälle, kun Honka hävisi vierasottelun HIFK:lle 0–2. Azodon isä Hilary Azodo (s. 1974) on pelannut jalkapalloa Itävallan toiseksi korkeimmalla sarjatasolla.Hilary Azodo Transfermarkt-sivustolla == Lähteet == Luokka:Suomalaiset jalkapalloilijat Luokka:Nigerialaiset jalkapalloilijat Luokka:Vuonna 2001 syntyneet Luokka:Elävät henkilöt
Siward

Siward on englantilainen miehen etunimi. Sen alkuperäinen muoto on ollut germaanista alkuperää oleva Siegward (Sigvard), joka merkitsee voiton vartijaa, kuten myös nimen skandinaavinen vastine Sigurd. == Tunnettuja Siwardeja == * Siward (apotti) (k. 1048), Abingtonin apotti ja Pyhän Martin kirkon piispa. * Siward (jaarli) (k. 1055), anglo-skandinaavinen Northumbrian jaarli. * Siward (piispa) (k. 1075), Rochesterin piispa. * Siward Barn (k. 1087), englantilainen thegn ja soturi, yksi Vilhelm Valloittajan vastustajista. == Lähteet == Luokka:Etunimet
Äikäälä

Äikäälä on omakotitalovaltainen asuinalue Hakumäen kaupunginosassa Hämeenlinnassa. Asuinalue on saanut nimensä Vanajan kartanosta, jonka toisena nimenä on Äikäälä. Alueen rakentaminen on aloitettu 2010-luvulla alueen eteläosista. Kaavassa on varauduttu myös alueen laajenemiseen kohti pohjoista. Alueelle mahtuu sen ollessa valmiina yli 250 omakotitalotonttia. == Lähteet == Luokka:Hakumäki (Hämeenlinna)
Cats (vuoden 2019 elokuva)

Cats on vuonna 2019 ensi-iltansa saanut Tom Hooperin ohjaama musikaalielokuva. Se perustuu Andrew Lloyd Webberin samannimiseen musikaaliin vuodelta 1981, joka taas perustuu T. S. Eliotin runokokoelmaan Kissojen kielen kompasanakirja vuodelta 1939. Elokuvan pääosissa ovat Jennifer Hudson, Taylor Swift, James Corden, Rebel Wilson, Jason Derulo, Idris Elba, Ray Winstone, Ian McKellen ja Judi Dench. Cats sai ensi-iltansa Yhdysvalloissa 20. joulukuuta 2019 ja Suomessa 3. tammikuuta 2020. Elokuvaa käsiteltiin digitaalisesti vielä sen jälkeen kun se oli saanut ensi-iltansa. == Näyttelijät == == Vastaanotto == Arvostelija Arvosana Episodi Niklas Tirkkonen Film-O-Holic.com Jussi Lahtonen Helsingin Sanomat Laura Hallamaa Hufvudstadsbladet Krister Uggeldahl Kulttuuritoimitus Anne Välinoro Elokuva sai kömpelöinä ja jopa vastenmielisinä pidettyjen erikoistehosteidensa takia osakseen murskaavan kansainvälisen kohun jo trailerinsa julkaisuvaiheessa. Arvostelijat eri maissa antoivat sille tyypillisesti vain yhden tai kaksi tähteä viidestä ja intoutuivat kuvailemaan sen kehnoutta toinen toistaan värikkäämmin sanakääntein. Kohun takia elokuvan arvioitiin jäävän raskaasti tappiolliseksi. Helsingin Sanomien Laura Hallamaa kirjoitti, ettei Cats ollut ihan niin kamala kuin hän ennakkokohun perusteella odotti, vaan jopa ihan katsottava. Hänestä elokuva kuitenkin vaatii katsojalta melkoisesti heittäytymistä, minkä takia sitä on myös helppo vihata. Film-O- Holic.com-elokuvasivuston Jussi Lahtonen piti elokuvaa paljon parempana kuin sen osakseen saaman ”koulukiusaamisen” perusteella voisi päätellä: ”Vahvasta ennakkokritiikistä huolimatta ihmisnäyttelijöiden päälle animoidut turkit, hännät ynnä muut efektit eivät pistä silmään sen enempää kuin muutkaan nykypäivän Hollywoodin tehostelisäykset. Hooper hyödyntää tasapainoisesti sekä staattisempia mutta värikkäitä lavastuksia että sulavia elokuvallisia leikkauksia eikä yritä toisintaa teatteriesitystä sellaisenaan valkokankaalle. Cats on oma elokuvansa, ei hiilikopio näyttämöltä.” Cats sai 6 Razzie- palkintoa vuoden 2020 gaalassa, mukaan lukien huonoin elokuva, huonoin ohjaaja (Tom Hooper), sekä huonoin naissivuosa (Rebel Wilson) ja miessivuosa (James Corden). == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Universal Picturesin elokuvat Luokka:Musikaaleihin perustuvat elokuvat Luokka:Elokuvat kissoista
Radegunda

pienoiskuva|Pyhä Radegonde. Bibliothèque municipale de Poitiers. Radegunda, myös Radegund, Radegundis tai Sainte Radegonde, (k. 13. elokuuta 587 Poitiersissa) oli frankkien kuningatar ja kuningas Klotar I:n puoliso. Hän kuitenkin jätti miehensä tullakseen nunnaksi ja perusti myöhemmin luostarin Poitiersiin. Hän on yksi ensimmäisiä merovingien pyhimyksistä. ==Lähteet== == Aiheesta muualla == Luokka:Frankkien kuningattaret Luokka:Pyhimykset Luokka:Kristityt nunnat Luokka:Poitiers’n historia Luokka:500-luvulla syntyneet Luokka:Vuonna 587 kuolleet
Davinder Singh

Davinder Singh tai Devinder Singh -nimisiä henkilöitä ovat muun muassa: * Davinder Singh, intialainen maahockeypelaaja ja olympiavoittaja * Davinder Singh, intialainen keihäänheittäjä * Davinder Singh, intialainen jalkapalloilija.
Aleksandr Gusev

Aleksandr Gusev -nimisiä henkilöitä ovat: * Aleksandr Gusev (1955–1994), Neuvostoliittoa edustanut maahockeypelaaja ja olympiamitalisti * Aleksandr Gusev (1947–2020), Neuvostoliittoa edustanut jääkiekkoilija, olympiavoittaja ja maailmanmestari
Delamanidi

Delamanidi (C25H25N4O6F3) on imidatso-oksatsolijohdannaisiin kuuluva orgaaninen yhdiste. Yhdistettä käytetään lääketieteessä muille lääkeaineille vastustuskykyisen tuberkuloosin hoitoon. Delamanidi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Delamanidin antibioottiset ominaisuudet perustuvat todennäköisesti siihen, että se estää mykobakteereita muodostamasta soluseinien biosynteesiin tarvittavia mykolihappoja. Muilla bakteereilla ei vastaavia yhdisteitä soluseinissä ole, joten niihin delamanidi ei tehoa. Se annostellaan tablettina ja sitä käytetään muille antibiooteille vastustuskykyisen tuberkuloosin hoidossa yhdessä muiden tuberkuloosilääkkeiden kanssa. Yhdysvalloissa ja Euroopan unionin alueella delamanidi hyväksyttiin vuonna 2014Axel Kleemann: Antiinfectives for Systemic Use, 2. Antimycotics (Antifungals) and Antimycobacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Delamanidi voi aiheuttaa QT-ajan pitenemistä, ahdistuneisuutta ja vapinaa. ==Lähteet== Luokka:Antibiootit Luokka:WHO:n tärkeimmät lääkkeet
Luettelo videopelissä Grand Theft Auto III esiintyvistä kappaleista

Tässä on luettelo Grand Theft Auto III -pelin ääniraidasta. == Radiokanavat == ===Head Radio=== *Stripe Summer - Dil-Don't *Good Thing - Whatever *Fade Away - Craig Gray *Change - Conor And Jay *See Through You - Frankie Fame *Electronic Go Go - Scatwerk *Life Is But A Mere Supply - Dezma \---- ===Double Clef FM=== *"Non piu andrai farfallone amoroso", Le Nozze di Figaro, säveltänyt Mozart *"Chi mi frena in tal momento", Lucia di Lammermoor, säveltänyt Gaetano Donizetti *"Libiamo ne'lieti calici", La Traviata, säveltänyt Guiseppe Verdi *"Finch'han del vino", Don Giovanni, säveltänyt Mozart *"Le Donna E Mobile", Rigoletto, säveltänyt Guiseppe Verdi \---- ===K-Jah=== *"Dance of the Vampires" *"The Mummy's Shroud" *"The Corpse Rises" *"Your Teeth In My Neck" *"Plague of Zombies \---- ===Rise FM=== *Neo (The One) - Slyder *Score (Original Mix) - Slyder *Shake [revolt clogrock remix] - Chris Walsh & Dave Beran *Deep Time - Shiver *Innerbattle - r.r.d.s \---- ===Lips 106=== *Bump To The Music - Fatamarse *Wash Him Off - Marydancin *Feels Like I Just Can't Take No More - April's in Paris *Forever - Lucy *Pray It Goes Ok? - Boyz 2 Girls *Grand Theft Auto - Da Shootaz *Rubber Tip - Funky Bjs \---- ===Game Radio=== *Scary Movies (Instrumental) - Reef *We're Live (Danger) - Royce Da 5'9" *Nature Freestyle - Nature *JoJo Pelligrino Freestyle - JoJo Pelligrino *Spit Game - Pretty Ugly and Royce Da 5'9" *I'm The King - Royce Da 5'9 *By A Stranger - Black Rob *Rising To The Top - Agallah and Sean Price *Instrumental Bed 1 - Rush *Instrumental Bed 2 - Rush \---- ===MSX FM=== ;Mix A: *First Contact - Omni Trio *Spectre - Aquasky *Winner Takes All - Rascal & Klone ;Mix B: *Quagmire - Calyx *Get Wild - Rascal & Klone *Judgement Day - Ryme Tyme \---- ===Flashback FM=== *Scarface (Push It To The Limit) *Rush Rush *She's On Fire *Shake It Up *I'm Hot Tonight \---- ===Chatterbox FM=== *Puheradio == Lähteet == * https://thegtaplace.com/gta3/radio-stations/ Luokka:Grand Theft Auto -pelisarjan kappaleet
Pahan pauloissa

Pahan pauloissa (tai Pahan vallassa, Force of Evil) on Abraham Polonskyn ohjaama yhdysvaltalainen film noir vuodelta 1948. Polonsky laati myös käsikirjoituksen yhdessä Ira Wolfertin kanssa. Pääosaa, vedonlyöntihuijauksiin sekaantuvaa lakimiestä New Yorkissa näyttelee John Garfield. Käsikirjoittajana tunnetuksi tulleen Polonskyn esikoiselokuva on saanut klassikon maineen ja otettiin vuonna 1994 mukaan Yhdysvaltojen National Film Registryyn.Complete National Film Registry Listing, National Film Preservation Board, Library of Congress. Viitattu 4.5.2019. Pian elokuvan valmistumisen jälkeen Polonsky joutui Hollywoodin mustalle listalle ja ohjasi seuraavan elokuvansa Tapan sinut, Willie Boy (1969) vasta kaksi vuosikymmentä myöhemmin. Martin Scorsese pitää elokuvaa yhtenä omaan uraansa ja ohjaustyyliinsä eniten vaikuttaineista amerikkalaiselokuvista. Hänen mukaansa Pahan pauloissa on poikkeuksellinen film noir sikäli, ettei se kerro vain yhdestä rikoksen polulle lähteneestä yksilöstä vaan kokonaisesta moraaliltaan kyseenalaisesta järjestelmästä. ==Juoni== Wall Streetin lakimies Joe Morse sekaantuu asiakkaansa laittomiin liiketoimiin, asettaa näin rehellisenä vedonlyöntivälittäjänä toimivan veljensä vaaraan ja joutuu itse päämiehenään toimivan suurrikollisen ja poliisin välienselvittelyn keskelle. ==Rooleissa== == Vastaanotto == Helsingin Sanomien Helena Ylänen luonnehti elokuvaa sen tv-esityksen alla 1977 klassiseksi moraaliseksi taideteokseksi. Sen suurimpana hienoutena hän piti George Barnesin kuvausta. Video-oppaassa vuodelta 1994 Bello Romano kutsui elokuvaa todelliseksi kulttitrilleriksi ja antoi sille neljä tähteä viidestä, mikä vastaa sanallista arviota ”erinomainen”. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made . Perustuu teokseen The New York Times Guide to the Best 1,000 Movies Ever Made, St. Martin's Griffin 2004. == Lähteet == == Aiheesta muualla == * Luokka:Vuoden 1948 yhdysvaltalaiset elokuvat Luokka:Film noir -elokuvat Luokka:Yhdysvaltalaiset mustavalkoelokuvat
Carolina Wancke

Carolina Wancke (1808 Tukholma – 1879) oli ruotsalainen kääntäjä, opettaja ja kirjailija. Fanchette Höggrenin kanssa hän kirjoitti kirjan Mamsell Spak och hennes omgifning: försök till teckningar ur hvardagslifvet, joka julkaistiin ilman tekijätietoja 1841. Kirja oli pikemminkin parodia siihen aikaan suositusta kaunokirjallisesta muodosta. Se ei kuitenkaan saanut kriitikkojen arvostusta. Vuosina 1839–1851 hän käänsi ajan ranskalaisia kirjailijoita, kuten Balzacia ja Alexandre Dumas'ta, Lars Johan Hiertan kustannusliikkeelle. Ensimmäisellä käännöstyöllään hän esitteli ruotsalaisille lukijoille Honoré de Balzacin romaanilla Rör ej bilan! (1839; La Duchesse de Langeais). Romaanikäännökset ilmestyivät siihen aikaan hyvin pian alkuteoksen viimeisen vihkon ilmestymisen jälkeen, mikä kertoo siitä, että kirjallisuus oli kansainvälistä ja käännökset noudattivat muotivirtauksia. Valtiopäivät päätti 1851 leimaveron kaksinkertaistamisesta, mikä pani pisteen romaanisarjojen julkaisemiselle vihkosina, jotka olivat aiemmin saaneet nauttia vapautusta postimaksuista. Wancken kääntäjänuran päätökseen vaikutti myös englanninkielisen käännöskirjallisuuden suosion kasvu, sillä hän oli ollut ahkera ranskankääntäjänä. Wancke toimi myös musiikin- ja ranskanopettajana, ja hän opetti muun muassa Carl Larssonille ranskaa. Larsson muisteli myöhemmin: Wancken vanhemmat olivat jalokiviseppä Christian Didrik Wancke ja tämän vaimo Beata Nyberg (myös Pettersson). == Käännökset (valikoima) == * Honoré de Balzac: Rör ej bilan! (Hjerta, 1839) * Alexandre Dumas: Grefvinnan de Monsoreau (La dame de Monsoreau) (Hjerta, 1846) * Aristide-Henri-Ange Gondrecourt: En demonisk vän (Un ami diabolique) (Hierta, 1849) * William Thackeray: Samuel Titmarsh och den stora Hoggarty-diamanten: novell (Samuel Titmarsh and the great Hoggarty diamond) (Hjerta, 1850) * Théodore de Foudras: Lord Algernon (Hjerta, 1851) == Lähteet == Luokka:Ruotsalaiset kielenkääntäjät Luokka:Ruotsalaiset kirjailijat Luokka:Ruotsalaiset opettajat Luokka:Vuonna 1808 syntyneet Luokka:Vuonna 1879 kuolleet
Jääkiekon SM-liigan pudotuspelit 2019

Jääkiekon SM-liigan pudotuspelit 2019 pelattiin SM-liigakauden 2018–2019 runkosarjan jälkeen 16. maaliskuuta – 4. toukokuuta 2019. Pudotuspeleihin etenivät runkosarjan kymmenen parasta joukkuetta, joista kuusi parasta suoraan puolivälieriin. HPK ja Kärpät etenivät loppuottelusarjaan, joka päättyi HPK:n voittoon seitsemännessä ottelussa. == Pudotuspelikaavio == ==1. kierros== Pudotuspelien 1. kierroksella pelasivat runkosarjan sijoille 7–10 sijoittuneet joukkueet: Lukko, Ilves, SaiPa ja JYP. Kierros pelattiin paras kolmesta -järjestelmällä, jossa kahdella voitolla joukkue eteni puolivälieriin. === Lukko – JYP === Lukko voitti ottelusarjan 2–1. === Ilves – SaiPa === Ilves voitti ottelusarjan 2–1. == Puolivälierät == === Kärpät – Ilves === Kärpät voitti ottelusarjan 4–0. === Pelicans – HIFK === HIFK voitti ottelusarjan 4–2. === Tappara – Lukko === Tappara voitti ottelusarjan 4–0. === TPS – HPK === HPK voitti ottelusarjan 4–1. ==Välierät== ===Kärpät – HIFK=== Kärpät voitti ottelusarjan 4–2. === Tappara – HPK === HPK voitti ottelusarjan 4–2. ==Pronssiottelu== === Tappara – HIFK === Tappara voitti pronssia. == Loppuottelut == === Kärpät – HPK === HPK voitti mestaruuden voittamalla ottelusarjan 4–3. ==Lähteet== ==Aiheesta muualla== * Virallinen sivusto Luokka:Jääkiekon SM-liigakausi 2018–2019
Bad Cat

Bad Cat () on vuonna 2016 ensi-iltansa saanut turkkilainen tietokoneanimoitu toimintakomedia , jonka ovat ohjanneet Mehmet Kurtuluş ja Ayşe Ünal. Se perustuu Bülent Üstünin luomaan samannimiseen sarjakuvaan vuodelta 1996. Bad Cat on turkkilaisen animaatioyritys Anima Istanbulin ensimmäinen täyspitkä animaatioelokuva. Elokuva sai ensi-iltansa 5. helmikuuta 2016. == Ääninäyttelijät == Alkuperäinen ääninäyttelijä Rooli Uğur Yücel Shero Demet Evgar Taco Misscat Yekta Kopan Negro Güven Kıraç Riza-rotasta Gökçe Özyol Rifki-lokki Okan Yalabık Zombi Ahmet Mümtaz Taylan Tank Ayşen Gruda Hazel Cezmi Baskın Sami == Lähteet == Luokka:Vuoden 2016 elokuvat Luokka:Turkkilaiset elokuvat Luokka:Animaatioelokuvat Luokka:Elokuvat kissoista Luokka:Komediaelokuvat Luokka:Sarjakuviin pohjautuvat elokuvat
Skorpioni (levy-yhtiö)

Skorpioni on Helsingin Punavuoresta lähtöisin oleva indielevy-yhtiö, joka julkaisee pääasiassa rap-musiikkia. Sen perustivat Henrik ”Herkules” Suhonen, DJ Double M, Cool DJ Pinball ja Julius Konttinen. Suhonen toimii myös yhtiön artistivalintavastaavana. == Yhtiön julkaisemia artisteja == * ibe * Versace Henrik *DJ Ibusal * Fetti * Fabe * MELO * SKII6 *Sitoi * Sliki & Hamuelos *NCO *NOTO *Vepu *Nelma U *D1 DANI *nonexx *Kah Pao == Lähteet == Luokka:Suomalaiset levy-yhtiöt